ai4bharat/Pralekha huggingface dataset:
প্রতিরক্ষামন্ত্রক
আকাশপথে পর্যবেক্ষণের ব্যাপারে নো অবজেকশন সার্টিফিকেটের জন্য প্রতিরক্ষা মন্ত্রক কেবলমাত্র অনলাইন আবেদন গ্রহণ করবে
নতুন দিল্লি, ৫ মে, ২০২০
আকাশপথে পর্যবেক্ষণের ব্যাপারে নো অবজেকশন সার্টিফিকেটের জন্য প্রতিরক্ষা মন্ত্রক কেবলমাত্র অনলাইন আবেদন গ্রহণ করবে। প্রতিরক্ষা মন্ত্রী শ্রী রাজনাথ সিংহ আজ এব্যাপারে একটি ওয়েব পোর্টাল চালু করেছেন।
কেবলমাত্র এই পোর্টালের মাধ্যমে প্রাপ্ত অনলাইনে আবেদনগুলি প্রক্রিয়াকরণের জন্য প্রতিরক্ষা মন্ত্রক গ্রহণ করবে।
নজন আবেদনকারীর অনলাইনে করা আবেদন ইতিমধ্যেই নথিভুক্ত হয়েছে। আকাশপথে পর্যবেক্ষণের জন্য নো অবজেকশন সার্টিফিকেট পেতে আগ্রহী সমস্ত ব্যক্তিকে সম্পূর্ণ এই অনলাইন ভিত্তিক সুবিধাটি ব্যবহার করার জন্য অনুরোধ জানানো হচ্ছে।
CG/SS
(Visitor Counter : 88
প্রতিরক্ষামন্ত্রক
ভারতীয় নৌবাহিনী আন্দামান সাগরে সিমবেক্স-২০ মহড়ার আয়োজন করবে
নয়াদিল্লী, ২২ নভেম্বর, ২০২০
ভারতীয় নৌবাহিনী আগামী ২৩-২৫ নভেম্বর আন্দামান সাগরে ভারত-সিঙ্গাপুর দ্বিপাক্ষিক নৌ-মহড়া ‘সিমবেক্স-২০’ আয়োজন করতে চলেছে। দুই দেশের নৌবাহিনীর মধ্যে এটি ২৭-তম মহড়া।
এই নৌ-মহড়ায় সিঙ্গাপুর নৌবাহিনী ১৯৯৪ সাল থেকে নিয়মিতভাবে অংশ নিয়ে আসছে। বাষিক নৌ-মহড়া আয়োজনের উদ্দেশ্য হল দুই দেশের বাহিনীর মধ্যে পারস্পরিক যোগাযোগ আরও বাড়ানো এবং অভিযান পরিচালনার ক্ষেত্রে সেরা পন্থা-পদ্ধতিগুলি সম্পর্কে একে অপরকে অবগত করা। বিগত দুই দশকে এই মহড়ার রণকৌশলগত বিভিন্ন দিক আরও সম্প্রসারিত হয়েছে। যারফলে একাধিক অভিযান পরিচালনার বিষয় অন্তর্ভুক্ত হয়েছে। ২০২০-র সিমবেক্স নৌ-মহড়ায় ভারতীয় নৌবাহিনীর যুদ্ধ জাহাজ রাণা, চেতক হেলিকপ্টার, সম্পূর্ণ দেশীয় প্রযুক্তিতে তৈরি জলযান কার্মোতা ও কারমুক অংশ নেবে। এছাড়াও ভারতীয় নৌবাহিনীর ডুবোজাহাজ সিন্ধুরাজ এবং পিএইটআই মেরিটাইম যুদ্ধ বিমান অংশ নেবে। সিঙ্গাপুর নৌবাহিনীর পক্ষ থেকে ফরমিডেবল শ্রেণীর দ্রুতগামী জলযান ইন্ট্রেপিড ও স্টিডফাস্ট সহ এস৭০বি হেলিকপ্টার এবং এন্ডুরেন্স শ্রেণীর ল্যান্ডিং শিপ ট্যাঙ্ক এন্ডেভার অংশ নেবে।
এই নৌ-মহড়া কেবল সমুদ্রে নন কনট্যাক্ট বা সরাসরি সম্পর্ক বিহীন মহড়া হিসেবে আয়োজন করা হচ্ছে। কোভিড-১৯ মহামারীর প্রেক্ষিতেই শারীরিকভাবে পরস্পরের সংস্পর্শে না এসে সম্পূর্ণ অভিজ্ঞতা ও দক্ষতার ভিত্তিতে সমগ্র মহড়া পরিচালিত হবে। দুই দেশের বাহিনীর মধ্যে এই নৌ-মহড়া পারস্পরিক আস্থা ও বিশ্বাস আরও বাড়াবে, সেইসঙ্গে নৌ-প্রতিবেশী দেশগুলি সহ বন্ধু মনোভাবাপন্ন নৌবাহিনীগুলির মধ্যে সহযোগিতা ও সামঞ্জস্য বৃদ্ধি করতে সহায়ক হবে।
সামাজিকন্যায়ওক্ষমতায়নমন্ত্রক
সামাজিক ন্যায় ও ক্ষমতায়ন মন্ত্রক, প্রতিবন্ধী ব্যক্তিদের ক্ষমতায়ন দপ্তর দিব্যাঙ্গজনদের সাহায্যের জন্য হেল্পলাইন নম্বর চালু করেছে
নয়াদিল্লী, ৩০ জুলাই, ২০২০
প্রতিবন্ধী ব্যক্তিদের ক্ষমতায়ন দপ্তর, সামাজিক ন্যায় ও ক্ষমতায়ন মন্ত্রক এবং তার আওতাধীন বিভিন্ন সংস্থা দিব্যাঙ্গদের পুনর্বাসন ও অন্তর্ভুক্তিমূলক উদ্যোগ গ্রহণের মাধ্যমে তাদের সমস্যা সমাধানে প্রয়াস চালিয়ে যাচ্ছে।
আর্টিফিসিয়াল লিম্ব ম্যানুফ্যাকচারিং কর্পোরেশন দিব্যাঙ্গদের সরঞ্জাম মেরামত সহ অন্যান্য সহায়তা সম্পর্কিত তথ্য সরবরাহের জন্য একটি হেল্পলাইন নম্বর চালু করেছে। একইভাবে ন্যাশনাল হ্যান্ডিক্যাপ ফিনান্স ডেভেলপমেন্ট কর্পোরেশন দিব্যাঙ্গদের দক্ষতা প্রশিক্ষণ কর্মসূচি চালানোর জন্য একটি হেল্পলাইন নম্বর চালু করেছে এবং দিব্যাঙ্গদের স্বল্প সুদে ঋণ সরবরাহেরও ব্যবস্থা করেছে। এর পাশাপাশি সেকেন্দ্রাবাদের ন্যাশনাল ইনস্টিটিউট ফর এমপাওয়ারমেন্ট অফ পার্সনস উইথ ইন্টেলেকচুয়াল ডিসঅ্যাবেলিটিস একটি টোলফ্রি হেল্পলাইন নম্বরের মাধ্যমে দিব্যাঙ্গদের বিশেষ শিক্ষা, পেশাগত ফিজিওথেরাপি সম্পর্কিত তথ্য সরবরাহ করছে।
এছাড়াও কেন্দ্রীয় স্বাস্থ্য ও পরিবার কল্যাণ মন্ত্রকের অধীনে দিল্লীর অল ইন্ডিয়া ইন্সটিটিউট অফ মেডিক্যাল সায়েন্স- এইমস মানসিক দিক থেকে দিব্যাঙ্গ অটিজম আক্রান্ত ব্যক্তি এবং তাদের অভিভাবকদে সাহায্যের জন্য একটি হেল্পলাইন নম্বর চালু করেছে।
উপরোক্ত সংস্থাগুলির এই হেল্পলাইন নম্বরগুলিকে ব্যাপকভাবে প্রচারের জন্য প্রতিবন্ধী ব্যক্তিদের ক্ষমতায়ন দপ্তর গত ২৩শে জুলাই থেকে দূরদর্শনের সংবাদ পরিবেশন চ্যানেলের মাধ্যমে এই নম্বরগুলির বিজ্ঞাপন দেওয়া শুরু করেছে। সংস্থাভিত্তিক হেল্পলাইন নম্বরগুলি হল-
|
|
প্রতিবন্ধী ব্যক্তিদের ক্ষমতায়ন দপ্তরের আওতাধীন সংস্থা
|
|
হেল্পলাইন নম্বর
|
|
উদ্দেশ্য
|
|
সময়
|
|
সেকেন্দ্রাবাদের ন্যাশনাল ইনস্টিটিউট ফর এমপাওয়ারমেন্ট অফ পার্সনস উইথ ইন্টেলেকচুয়াল ডিসঅ্যাবেলিটিস
|
|
18005726422
|
|
১. মানসিক স্বাস্থ্য সম্পর্কিত বিষয়
২. বিশেষ শিক্ষা
৩. পেশাগত থেরাপি সম্পর্কিত বিষয়
৪. ভোকেশনাল কাউন্সিলিং
৫. স্পিচ থেরাপি
৬. ফিজিওথেরাপি বিষয়ে সহয়তা প্রদান
|
|
সোম থেকে শুক্র সকাল সাড়ে ৯ টা থেকে সন্ধ্যে সাড়ে ৫টা পর্যন্ত
|
|
আর্টিফিসিয়াল লিম্ব ম্যানুফ্যাকচারিং কর্পোরেশন
|
|
18001805129
|
|
দিব্যাঙ্গ ব্যক্তিদের সরঞ্জাম সহায়তা ও অন্যান্য সহায়তা প্রদান
|
|
সকাল সাড়ে ৯টা থেকে বিকেল ৫টা পর্যন্ত
|
|
ন্যাশনাল হ্যান্ডিক্যাপ ফিনান্স ডেভেলপমেন্ট কর্পোরেশন
|
|
1800114515
|
|
ক) লোন প্রকল্পের ওপর সহায়তা এবং তথ্য
খ) দক্ষতা প্রশিক্ষণের ওপর সহায়তা এবং তথ্য
গ) বৃত্তিমূলক প্রকল্পের ওপর তথ্য
ঘ) দিব্যাঙ্গজন স্ববলম্বন যোজনার ওপর তথ্য
ঙ) বিশেষ ক্ষুদ্র আর্থিক যোজনার ওপর সহায়তা ও তথ্য প্রদান
|
|
সকাল সাড়ে ৯টা থেকে বিকেল ৫টা পর্যন্ত
|
|
দিল্লীর অল ইন্ডিয়া ইন্সটিটিউট অফ মেডিক্যাল সায়েন্স- এইমস
|
|
1800117776
|
|
অটিজম রোগের লক্ষণগুলি বোঝা এবং শনাক্তকরণের জন্য অভিভাবকদের সহায়তাদান
|
|
24x7
উল্লিখিত সমস্ত হেল্পলাইন নম্বরের মাধ্যমে যেকোন দিব্যাঙ্গজন সংশ্লিষ্ট ক্ষেত্রে প্রয়োজনীয় পরিষেবা ও তথ্য পেতে পারেন।
CG/SS/NS
(Visitor Counter : 85
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ২৮ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ৪৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ৩০ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৯৩ কোটি ২৮ লক্ষ ৯০ হাজার ৯৬৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ৪৩ লক্ষ ৬০ হাজার ৭১৫টি টিকার ডোজ হাতে রয়েছে।
CG/CB/SB
(Visitor Counter : 75
প্রধানমন্ত্রীরদপ্তর
হিউস্টনে ২২ সেপ্টেম্বর ভারতীয় সম্প্রদায়ের অনুষ্ঠানে রাষ্ট্রপতি ডোনাল্ড জে ট্রাম্পের অংশগ্রহণকে স্বাগত জানালেন প্রধানমন্ত্রী নরেন্দ্র মোদী
নয়াদিল্লি, ১৬ সেপ্টেম্বর, ২০১৯
মার্কিন যুক্তরাষ্ট্রে টেক্সাসের হিউস্টনে আগামী ২২ সেপ্টেম্বর ভারতীয় সম্প্রদায়ের অনুষ্ঠানে রাষ্ট্রপতি ডোনাল্ড জে ট্রাম্পের অংশগ্রহণের খবরে প্রধানমন্ত্রী শ্রী নরেন্দ্র মোদী সন্তোষ প্রকাশ করেছেন। উল্লেখ করা যেতে পারে আগামী ২২ সেপ্টেম্বর হিউস্টনে এনআরজি স্টেডিয়ামে মার্কিন যুক্তরাষ্ট্রে বসবাসকারী ভারতীয়রা প্রধানমন্ত্রী শ্রী নরেন্দ্র মোদীকে নিয়ে ‘হাউডি মোদী- শেয়ার্ড ড্রিমস, ব্রাইট ফিউচার’ শীর্ষক অনুষ্ঠানের আয়োজন করেছে। এই অনুষ্ঠানে রাষ্ট্রপতি ট্রাম্পের অংশগ্রহণ প্রসঙ্গে প্রধানমন্ত্রী মোদী বলেন, দুই দেশের মধ্যে বিশেষ বন্ধুত্বের দিকটিই তাঁর সৌজন্যমূলক যোগদানের মাধ্যমে প্রতিফলিত হয়।
শ্রী মোদী আরও বলেছেন, অনুষ্ঠানে রাষ্ট্রপতি ট্রাম্পের যোগদান ভারত-মার্কিন দ্বিপাক্ষিক সহযোগিতার সুদৃঢ়তা এবং সেদেশের আর্থ-সামাজিক ক্ষেত্রে ভারতীয় সম্প্রদায়ের অবদানকেই প্রতিফলিত করে।
আজ, হোয়াইট হাউসের পক্ষ থেকে জারি করা এক প্রেস বিজ্ঞপ্তিতে ভারতীয় সম্প্রদায়ের ওই অনুষ্ঠানে রাষ্ট্রপতি ট্রাম্পের অংশগ্রহণের বিষয়টি সুনিশ্চিত করা হয়েছে। বিজ্ঞপ্তিতে এই অনুষ্ঠানের গুরুত্ব সম্পর্কে বলা হয়েছে, বিশ্বের সবথেকে পুরানো এবং বৃহত্তম গণতান্ত্রিক দুই দেশের মধ্যে কৌশলগত অংশিদারিত্ব তথা সহযোগিতা ও বাণিজ্যিক সম্পর্ককে আরও গভীরতর করার বিভিন্ন বিষয় নিয়ে আলোচনার প্রেক্ষিতে এ ধরণের অনুষ্ঠান মানুষের সঙ্গে মানুষের যোগাযোগকে আরও নিবিড় করার সুযোগ করে দেয়।
হিউস্টনের এনআরজি স্টেডিয়ামে আয়োজিত ভারতীয় সম্প্রদায়ের এই অনুষ্ঠানে ৫০ হাজারেরও বেশি মানুষ উপস্হিত থাকবেন বলে মনে করা হচ্ছে।
CG/BD/NS
(Visitor Counter : 59
অর্থমন্ত্রক
শ্রীমতী নির্মলা সীতারামণের ভিডিও কনফারেন্সের মাধ্যমে আইএমএফের আন্তর্জাতিক মুদ্রা ও আর্থিক কমিটির  পূর্ণাঙ্গ সভায় অংশগ্রহণ
নতুন দিল্লি, ১৬ এপ্রিল ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমণ আজ ভিডিও কনফারেন্সের মাধ্যমে আন্তর্জাতিক মুদ্রা তহবিলের  মন্ত্রী-পর্যায়ের কমিটি এবং আন্তর্জাতিক মুদ্রা ও আর্থিক কমিটির পূর্ণাঙ্গ বৈঠকে অংশ নিয়েছেন।
সভায় আইএমএফের বিশ্বব্যাপী নীতির ভিত্তিতে আজকের আলোচনার বিষয় ছিল, "ব্যতিক্রমী সময় - ব্যতিক্রমী কাজ"। বৈঠকে আইএমএফসি-র সদস্যরা কোভিড-১৯ জনিত পরিস্থিতি মোকাবিলা করার জন্য গৃহীত পদক্ষেপের বিষয়ে কমিটির সঙ্গে তথ্য আদান প্রদান করেছেন। এছাড়া এই সংকটে সদস্য দেশগুলির অর্থের প্রয়োজনের নিরিখে আইএমএফ-এর সংকট মোকাবিলা প্যাকেজের বিষয়েও আলোচনা করা হয়েছে।
শ্রীমতী সীতারমণ,স্বাস্থ্য সঙ্কট মোকাবিলায় ভারতে গৃহীত বিভিন্ন পদক্ষেপের কথা উল্লেখ করেছেন। এ প্রসঙ্গে তিনি স্বাস্থ্যপরিষেবা জোরদার করতে ভারতের ২ বিলিয়ন ডলার  বরাদ্দের বিষয়টি উল্লেখ করেছেন; দরিদ্র ও দুর্বলদের কষ্ট লাঘবে ২৩ বিলিয়ন ডলার  ব্যয়ে সামাজিক সহায়তা ব্যবস্থার কথাও তিনি উল্লেখ করেন; সংস্থাগুলিতে ত্রাণের ব্যবস্থা; আরবিআই-এর আর্থিক নীতির সরলীকরণ এবং ঋণের কিস্তি তিন মাসের জন্য স্থগিত করার বিষয়টিও তিনি জানান। অর্থমন্ত্রী অন্যান্য দেশে জীবনদায়ী ওষুধ সরবরাহ করে বিশ্ব সম্প্রদায়ের কাছে একটি দায়িত্বশীল সদস্য হিসাবে ভারতের ভূমিকা সম্পর্কেও আইএমএফসিকে অবহিত করেন। তিনি সার্ক নেতৃবৃন্দের সঙ্গে ভিডিও- আলোচনায় সার্ক অঞ্চলের জন্য কোভিড-১৯ জরুরী তহবিল তৈরিতে প্রধানমন্ত্রী শ্রী নরেন্দ্র মোদির উদ্যোগের বিষয়টিও উল্লেখ করেন।
কোভিড-১৯ সংকটের সময়ে সদস্য দেশগুলিতে আইএমএফ-এর সহায়তার বিষয়ে উল্লেখ করে, শ্রীমতী সীতারমণ বলেন আন্তর্জাতিক মুদ্রা ও আর্থিক ব্যবস্থার স্থিতিশীলতা বজায় রাখতে আইএমএফ সর্বদা অগ্রণী ভূমিকা পালন করেছে এবং বিশ্বের আর্থিক ভিত্তি মজবুত করতে সংস্থার এই ভূমিকা অব্যাহত রাখা বাঞ্ছনীয়।
আইএমএফসি বছরে দু'বার বৈঠক করে, একবার অক্টোবরে তহবিল-ব্যাংক বার্ষিক সভার সময় এবং আর একবার এপ্রিল মাসে বসন্ত সভার সময়ে।কমিটি বিশ্বের অর্থনীতিতে প্রভাব সৃষ্টিকারী বিভিন্ন বিষয় নিয়ে আইএমএফকে তার কর্মপরিকল্পনা সম্পর্কে পরামর্শ দেয়। এই বছর, কোভিড-১৯ জনিত পরিস্থিতির কারণে, ভিডিও কনফারেন্সের মাধ্যমে এই বৈঠকের আয়োজন করা হয়।
(CG/TG
রাষ্ট্রপতিরসচিবালয়
ঈদ-উল-ফিতর-এর প্রাক্কালে রাষ্ট্রপতির শুভেচ্ছা
নতুন দিল্লি, ২ মে, ২০২২
রাষ্ট্রপতি শ্রী রামনাথ কোবিন্দ ঈদ-উল-ফিতর-এর প্রাক্কালে দেশবাসীকে শুভেচ্ছা জানিয়েছেন।
এক বার্তায় রাষ্ট্রপতি বলেছেন, ঈদ-উল-ফিতর-এর প্রাক্কালে আমি সমস্ত দেশবাসীকে বিশেষ করে, মুসলিম ভাই ও বোনেদের শুভেচ্ছা ও অভিনন্দন জানাই।
পবিত্র রমজান মাসে উপাসকরা রোজার ব্রত রাখেন এবং বিশেষ নমাজে অংশ নেন। পবিত্র রমজান মাসের শেষে ঈদ-উল-ফিতর উদযাপিত হয়। এই উৎসব উপলক্ষে দরিদ্র মানুষের মধ্যে অন্ন ও খাদ্য শস্য বন্টনে বিশেষ অগ্রাধিকার দেওয়া হয়। এই উৎসব এক সৌহার্দ্রপূর্ণ, শান্তিপূর্ণ ও সমৃদ্ধ সমাজ গঠনে মানুষকে উদ্বুদ্ধ করে।
পবিত্র ঈদ উপলক্ষে আসুন আমরা মানবতার সেবায় এবং দরিদ্র ও অসহায় মানুষের জীবনের মানোন্নয়নে নিজেদের পুনরায় উৎসর্গ করতে দৃঢ় সংকল্প নিই।
CG/BD/AS/
(Visitor Counter : 77
আবাসনএবংশহরাঞ্চলেরদারিদ্র্যদূরীকরণমন্ত্রক
সরকারি কলোনিগুলির পরিবেশ রক্ষার জন্য ওয়েবসাইটে ‘এমহরিয়ালি’ অ্যাপের উদ্বোধন
নয়াদিল্লি, ১১ অক্টোবর, ২০১৯
কেন্দ্রীয় আবাসন ও নগরোন্নয়ন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরি আজ ‘এমহরিয়ালি’ মোবাইল অ্যাপের উদ্বোধন করেন। শ্রী পুরি বলেন, এ বছরের জুন মাসে সরকার সমস্ত মন্ত্রক ও দপ্তরকে আগামী ১০০ দিনে বিভিন্ন জনকল্যাণ ও উন্নয়নমুখী কর্মসূচি শুরু করার নির্দেশ দিয়েছিল। কারণ, এই সরকার নাগরিকদের জীবনযাত্রার মানোন্নয়নে অঙ্গীকারবদ্ধ। এই অ্যাপের মাধ্যমে বনসৃজন সহ বৃক্ষরোপনের জন্য জনসাধারণকে উৎসাহিত করা হবে। যে কোন ব্যক্তি কোন গাছ পুঁতলে সেই ছবি এই অ্যাপে পাঠাতে পারবেন যা www.epgc.gov.in ওয়েবসাইটে দেখা যাবে। এই অ্যাপের মাধ্যমে নোডাল অফিসাররা সময়ে সময়ে বৃক্ষরোপনের বিষয়ে নজরদারি চালাতে পারবেন। যে কোন অ্যান্ড্রয়েড মোবাইল ফোনে এই অ্যাপটি কাজ করবে।
এ মাসের গোড়ায় আবাসন ও নগরোন্নয়ন মন্ত্রকের এস্টেট ডিরেক্টরেট সহজ জীবনযাত্রার লক্ষ্যে ১০৩টি নির্বাচিত সরকারি কলোনিতে নিম্নলিখিত কর্মসূচিগুলি হাতে নিয়েছে। এই ১০৩টি কলোনির মধ্যে ৭৬টি দিল্লিতে এবং বাকি ২৯টি অন্যান্য রাজ্যে রয়েছে।
i. বৃক্ষরোপনের মাধ্যমে খোলা জায়গা পরিচ্ছন্ন রাখা এবং সবুজায়ন কর্মসূচি গ্রহণ করা
ii. বৃষ্টির জল সিঞ্চিত করার লক্ষ্যে জনসচেতনতা গড়ে তোলা এবং এর জন্য প্রয়োজনীয় নির্মাণ কাজ সম্পন্ন করা
iii. বাড়ির জঞ্জাল প্রাথমিক পর্যায়ে পৃথক করা।
প্রতিটি কলোনিতে ১৫ই জুলাই থেকে ১৫ অক্টোবর পর্যন্ত জনসচেতনতা কর্মসূচি হাতে নেওয়া হয়েছে। কেন্দ্রীয় পূর্ত দপ্তর এবং স্থানীয় পুর প্রশাসন থেকে নোডাল অফিসার নিয়োগ করা হয়েছে। এই আধিকারিকরা এই কর্মসূচিতে বিপুল পরিমাণে জনগণের অংশগ্রহণের বিষয়টি নিশ্চিত করেছেন।
আবাসন ও নগরোন্নয়ন মন্ত্রকের সচিব ২৮শে জুলাই চাণক্যপুরীর স্যান মার্টিন পার্কে ‘হরিয়ালি মহোৎসব’-এর সূচনা করেন। এই কর্মসূচির আওতায় প্রায় ১৫০ জন ৫০০টি গাছ লাগিয়েছিলেন। সর্বশেষ পাওয়া তথ্য অনুযায়ী, ১০৩টি কলোনিতে ৩,৮০০-রও বেশি মানুষ ফলের গাছ সহ মোট ২১,৭৫৬টি বৃক্ষরোপন করেছেন।
বৃষ্টির জল সিঞ্চিত করার জন্য ২৫টি জায়গায় প্রয়োজনীয় নির্মাণ কাজ করা হয়েছে। ৩০৭টি পুরনো কাঠামোর সংস্কার করা হয়েছে। জঞ্জাল পৃথক করার লক্ষ্যে ৫৭,৭৮২টি এসএমএস ঐসব সরকারি কলোনির বাসিন্দাদের পাঠানো হয়েছে এবং জনসচেতনতা গড়ে তোলার লক্ষ্যে ৭৬টি প্রদর্শনীর আয়োজন করা হয়েছে।
CG/CB/DM
(Visitor Counter : 144
প্রধানমন্ত্রীরদপ্তর
প্রধানমন্ত্রী মেট্রো ও নবরাত্রির ছবি সম্বলিত একটি ভিডিও ভাগ করে নিয়েছেন
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী নবরাত্রি ও মেট্রোর ছবি সম্বলিত একটি আকর্ষণী ছোট ভিডিও সকলের সঙ্গে ভাগ করে নিয়েছেন। গুজরাট বিজেপি-র করা এই ভিডিও-টিতে মূলত গুজরাট বিকাশ মডেলকেই তুলে ধরা হয়েছে।
বিজেপি গুজরাটের ট্যুইট-কে উদ্ধৃত করে প্রধানমন্ত্রী তাঁর ট্যুইটে বলেন, “মেট্রো ও নবরাত্রি আমেদাবাদের জন্য দ্বিগুণ উদযাপন”।
PG/PM/SB
(
প্রধানমন্ত্রীরদপ্তর
প্রধানমন্ত্রী পাইকা বিদ্রোহের স্মরণে স্মারক ডাকটিকিট প্রকাশ করেছেন
নয়াদিল্লি, ২৪ ডিসেম্বর, ২০১৮
২০১৮ সালের ২৪শে ডিসেম্বর ওড়িশা সফর করেন প্রধানমন্ত্রী শ্রী নরেন্দ্র মোদী। আইআইটি ভুবনেশ্বর চত্বরে তিনি আজ পাইকা বিদ্রোহের স্মরণে একটি স্মারক ডাকটিকিট প্রকাশ করেন। ওড়িশায় ১৮১৭ সালে ব্রিটিশ শাসনের বিরোধিতায় পাইকা বিদ্রোহ হয়।
ভুবনেশ্বরে উৎকল বিশ্ববিদ্যালয়ে পাইকা বিদ্রোহের ওপর একটি চেয়ার স্থাপনের কথা ঘোষণা করা হয়েছে।
প্রধানমন্ত্রী ললিত গিরি সংগ্রহশালার উদ্বোধন করেন। ওড়িশার বিশিষ্ট বৌদ্ধ স্থাপত্য কেন্দ্র ললিত গিরি। এখানে ভগবান বুদ্ধে প্রতিকৃতি ও স্তুপ রয়েছে।
শ্রী নরেন্দ্র মোদী আইআইটি ভুবনেশ্বর জাতির উদ্দেশে উৎসর্গ করেন। তিনি ভুবনেশ্বরে নতুন ইএসআইসি হাসপাতালেরও সূচনা করেন। তিনি একটি পাইপ লাইন ও সড়ক প্রকল্পের ভিত্তিপ্রস্তর স্থাপন করেন।
অনুষ্ঠানের ভাষণে প্রধানমন্ত্রী বলেন, আজ প্রায় ১৪ হাজার কোটি টাকার বিভিন্ন প্রকল্প চালু করা হয়েছে বা ভিত্তিপ্রস্তর স্থাপন করা হয়েছে। পূর্ব ভারতের উন্নয়নে কেন্দ্রীয় সরকার বিশেষ লক্ষ্য নিয়েছে।
প্রধানমন্ত্রী বলেন, আইআইটি ভুবনেশ্বর ওড়িশার শিল্পোন্নয়নে বিশেষ ভূমিকা নেবে এবং জনগণের জীবনযাত্রার উন্নয়নে বিশেষ ভূমিকা পালন করবে।
প্রধানমন্ত্রী বলেন, ওড়িশার পরিকাঠামো, তেল ও গ্যাস পাইপ লাইন, সড়ক যোগাযোগ, পরিকাঠামো ও স্বাস্থ্য পরিষেবা সম্প্রসারণের পরিকল্পনা রয়েছে।
ওড়িশার সার্বিক উন্নয়নে কেন্দ্রীয় সরকারের প্রতিশ্রুতিবদ্ধতার কথা পুনর্ব্যক্ত করেন প্রধানমন্ত্রী।
CG/PM/SB
(Visitor Counter : 74
উপ-রাষ্ট্রপতিরসচিবালয়
উপরাষ্ট্রপতি যুব সম্প্রদায়কে ভারতের কালজয়ী ঐতিহ্য এবং সমৃদ্ধ সাংস্কৃতিক পরম্পরা আরও গভীর ভাবে আত্মোপলব্ধির আহ্বান জানিয়েছেন
নতুন দিল্লি, ১২ সেপ্টেম্বর, ২০২১
উপরাষ্ট্রপতি শ্রী এম ভেঙ্কাইয়া নাইডু যুব সম্প্রদায়কে ভারতের কালজয়ী ঐতিহ্য আরও গভীর ভাবে আত্মোপলব্ধি এবং সমসাময়িক জীবনে বিভিন্ন ক্ষেত্রে ভারতীয় সাংস্কৃতিক প্রতিভার প্রয়োগের আহ্বান জানিয়েছেন।
উপরাষ্ট্রপতি আজ পন্ডিচেরিতে অরবিন্দ আশ্রম সফরের সময় একথা বলেন। ভারতের সমৃদ্ধ আধ্যাত্মিক ঐতিহ্য ও সাংস্কৃতিক পরম্পরার ওপর শ্রী অরবিন্দের অগ্রাধিকারের কথা উল্লেখ করে উপরাষ্ট্রপতি বলেন, আমাদের সৃজনশীল চেতনা পুনরুদ্ধার এবং জাতি হিসেবে নতুন উচ্চতা অর্জন করতে হবে।
বিভাজনের সময় জাতীয় একতার বজায় রাখতে শ্রী অরবিন্দ যে আহ্বান জানিয়েছিলেন সে প্রসঙ্গ উল্লেখ করে শ্রী নাইডু বলেন, তাঁর স্বপ্ন পূরণে এবং আমাদের গণতন্ত্রের প্রতিষ্ঠাতাদের উদ্দেশ্য বাস্তবায়ণে এক পুনরুজ্জীবিত ভারত গড়ে তুলতে আমাদের সকলকে একতা ও অখন্ডতার সুরক্ষায় নিরন্তর প্রয়াস চালিয়ে যেতে হবে। শ্রী নাইডু আরও বলেন, সামাজিক কুসংস্কার দূর করতে এবং প্রকৃত পক্ষে এক সাম্যবাদী সমাজ গঠনে আমাদের সমবেত প্রয়াস চালাতে হবে। এই লক্ষ্য পূরণ করতে পারলেই মহান ঋষি অরবিন্দের প্রতি প্রকৃত শ্রদ্ধা জানানো সম্ভব হবে।
অরবিন্দ আশ্রমে তাঁর সফর এক সমৃদ্ধ অভিজ্ঞতা বলে উল্লেখ করে শ্রী নাইডু বলেন, আশ্রমবাসীদের প্রাণশক্তি ও গতিময় চরিত্র ঋষি অরবিন্দের আধ্যাত্মিক উত্তরাধিকারের অন্তর্নিহিত ভাবাদর্শকে প্রতিফলিত করে।
এই আশ্রম সফরকালে উপরাষ্ট্রপতি শ্রী অরবিন্দের সমাধিতে শ্রদ্ধা জানিয়ে বলেন, মহান এই বিপ্লবী যোগী, কবি ও দার্শনিক তাঁর দর্শনের মধ্যদিয়ে বিশ্ব ঐক্য, শান্তি ও আধ্যাত্মিকতার প্রসারে মানবতার কাছে চিরন্তর অনুপ্রেরণা হয়ে থাকবেন।
CG/BD/AS/
(Visitor Counter : 142
প্রধানমন্ত্রীরদপ্তর
প্রধানমন্ত্রী ভুটানের প্রধানমন্ত্রীর প্রতি কৃতজ্ঞতা জানিয়েছেন
নতুন দিল্লি, ২০ মার্চ ২০২০
প্রধানমন্ত্রী নরেন্দ্র মোদী কোভিড-১৯ আপদকালীন তহবিলে সাহায্য করার জন্য ভূটানের প্রধানমন্ত্রী ডঃ লোটে শেরিং কে ধন্যবাদ জানিয়েছেন।
এক টুইট বার্তায় প্রধানমন্ত্রী বলেছেন, “ভূটানের সরকারের পক্ষ থেকে ডঃ লোটে শেরিং কোভিড-১৯ আপদকালীন তহবিলে যে এক লক্ষ মার্কিন ডলার সাহায্যের কথা বলেছেন তা উল্লেখযোগ্য। করোনা ভাইরাস সংক্রমণ প্রতিহত করার সম্মিলিত লড়াইয়ে সার্ক নেতৃবৃন্দ যে উদ্যোগ নিচ্ছেন তা প্রশংসনীয়।”
CG/TG
(Visitor Counter : 62
রাষ্ট্রপতিরসচিবালয়
ডঃ সর্বপল্লী রাধাকৃষ্ণণকে তাঁর জন্মবার্ষিকীতে শ্রদ্ধা জানালেন রাষ্ট্রপতি
নয়াদিল্লি, ০৫ সেপ্টেম্বর, ২০১৯
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবণে ভারতের প্রাক্তন রাষ্ট্রপতি ডঃ সর্বপল্লী রাধাকৃষ্ণণকে তাঁর জন্মবার্ষিকীতে পুষ্পার্ঘ্য অর্পণ করে শ্রদ্ধা জানান। এই উপলক্ষ্যে রাষ্ট্রপতি ভবণের আধিকারিক ও কর্মীরাও তাঁর প্রতি শ্রদ্ধা জানান।
(SSS/BD/NS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ২০১.৯৯ কোটি ছাড়িয়েছে
ভারতে কোভিড-১৯ টিকাকরণ ২০১ কোটি ৯৯ লক্ষ ছাড়িয়েছে
১২-১৪ বছর বয়সীদের ৩ কোটি ৩৮ লক্ষেরও বেশি টিকার প্রথম ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১ লক্ষ ৫২ হাজার ২০০
দেশে গত ২৪ ঘণ্টায় নতুন করে আক্রান্তের সংখ্যা ২০ হাজার ২৭৯
জাতীয় স্তরে আরোগ্যের হার বর্তমানে ৯৮.৪৫ শতাংশ
সাপ্তাহিক-ভিত্তিতে আক্রান্তের হার ৪.৪৬ শতাংশ
নয়াদিল্লি, ২৪ জুলাই, ২০২২
ভারতে এ পর্যন্ত ২,০১,৯৯,৩৩,৪৫৩টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ৩,৮৫,০৭,৫১৬ জন নাবালক-নাবালিকা টিকার প্রথম ডোজ পেয়েছে। ১৮-৫৯ বছর বয়সীদের মধ্যে ১০ই এপ্রিল থেকে সতর্কতামূলক টিকার ডোজ দেওয়া শুরু হয়েছে।
স্বাস্থ্য কর্মীদের মধ্যে ১,০৪,১০,৯৬৭ জন টিকার প্রথম ডোজ, ১,০০,৮৪,৭১৮ জন টিকার দ্বিতীয় ডোজ এবং ৬১,৬০,১৮৯ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,২৯,০৮৫ জন প্রথম ডোজ, ১,৭৬,৬১,২২১ জন দ্বিতীয় ডোজ এবং ১,১৮,১৭,২৫১ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ৩,৮৫,০৭,৫১৬ জন এবং দ্বিতীয় ডোজ পেয়েছে ২,৭০,৭০,৯৮৩ জন। ১৫-১৮ বছর বয়সীদের মধ্যে প্রথম ডোজ পেয়েছে ৬,১০,১০,৩১৩ জন এবং দ্বিতীয় ডোজ পেয়েছেন ৫,০৫,৯৩,৮৯২ জন। ১৮-৪৪ বছর বয়সী নাগরিকদের মধ্যে প্রথম ডোজ পেয়েছেন ৫৫,৯২,০৬,১০৫ জন; দ্বিতীয় ডোজ পেয়েছেন ৫০,৭৩,৭২,৫২২ জন এবং সতর্কতামূলক ডোজ পেয়েছেন ১,৩৭,৫২,০১৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,৩৬,২২,৫০২ জন; দ্বিতীয় ডোজ পেয়েছেন ১৯,৪৯,১৪,৫৮৫ জন এবং সতর্কতামূলক ডোজ পেয়েছেন ৯৮,৬১,২৪৪ জন। যাঁদের বয়স ৬০-এর ওপরে তাঁদের মধ্যে ১২,৭৩,৯৯,১২৪ জন প্রথম ডোজ, ১২,১৭,৯৮,৩৩৩ জন দ্বিতীয় ডোজ এবং ৩,০২,৭০,৮৮৮ জন সতর্কতামূলক ডোজ পেয়েছেন। এ পর্যন্ত দেশে মোট ৭,১৮,৫১,৫৮৭টি সতর্কতামূলক ডোজ দেওয়া হয়েছে।
ভারতে গত ২৪ ঘণ্টায় নতুন করে সংক্রমিত হয়েছেন ২০ হাজার ২৭৯ জন। বর্তমানে ১ লক্ষ ৫২ হাজার ২০০ জন চিকিৎসাধীন। দেশে মোট সংক্রমিতের মাত্র ০.৩৫ শতাংশ চিকিৎসাধীন।
জাতীয় স্তরে আরোগ্য লাভের হার ৯৮.৪৫ শতাংশ। গত ২৪ ঘণ্টায় ১৮ হাজার ১৪৩ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ৩২ লক্ষ ১০ হাজার ৫২২ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৩ লক্ষ ৮৩ হাজার ৬৫৭টি নমুনা পরীক্ষা করা হয়েছে। এ পর্যন্ত দেশে ৮৭ কোটি ২৫ লক্ষ ২০ হাজার ৬৪টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ৪.৪৬ শতাংশ এবং দৈনিক সংক্রমণের হারও ৫.২৯ শতাংশ।
PG/CB/NS
(Visitor Counter : 150
সংখ্যালঘুবিষয়কমন্ত্রক
করোনা মহামারীর সময়ে স্বল্প দৈর্ঘ্যের চলচ্চিত্রগুলি সচেতনতা এবং শক্তিশালী বার্তা প্রেরণে একটি গুরুত্বপূর্ণ ভূমিকা পালন করেছে : মুক্তার আব্বাস নাকভি
নয়াদিল্লী, ১৪ ডিসেম্বর, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি বলেছেন, করোনা মহামারীর সময় সরকার, সমাজ, চলচ্চিত্র এবং গণমাধ্যম প্রতিশ্রুতি মতো সতর্কতার বার্তা প্রচারে সাহসিকতার সঙ্গে প্রশংসনীয় ভূমিকা পালন করেছে। কঠিন সময়ে এই স্বল্প দৈর্ঘ্যের চলচ্চিত্র সচেতনতা এবং শক্তিশালী বার্তা পৌঁছে দিয়েছে।
নতুন দিল্লীতে আজ এনডিএমসি সম্মেলন কেন্দ্রে ‘করোনা ভাইরাসের ওপর আন্তর্জাতিক স্বল্প দৈর্ঘ্যের চলচ্চিত্র উৎসব’ শীর্ষক অনুষ্ঠানের ভাষণে শ্রী নাকভি বলেন, করোনা মহামারীর প্রতিকূল পরিস্থিতিতে সাধারণ মানুষকে সচেতন করে তুলতে স্বল্প দৈর্ঘ্যের চলচ্চিত্র গুরুত্বপূর্ণ ভূমিকা পালন করেছে।
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর প্রখ্যাত চলচ্চিত্র ব্যক্তিত্ব, বিভিন্ন দেশের কূটনীতিক, সাংবাদিক, বুদ্ধিজীবী এবং অন্যান্য বিশিষ্ট ব্যক্তিবর্গ এই অনুষ্ঠানে উপস্থিত ছিলেন। ১০৮টি দেশের ২ হাজার ৮০০-ও বেশি চলচ্চিত্র এই উসবে দেখানো হবে। এই স্বল্প দৈর্ঘ্যের চলচ্চিত্রগুলি করোনা মহামারীর সময়ে জীবনযাত্রা, সুরক্ষা ব্যবস্থাপনা এবং এই রোগ নিরাময়ে পদক্ষেপ ইত্যাদি বিষয়ের ওপর ভিত্তি করে তৈরী করা হয়েছে ।
শ্রী নাকভি বলেন, করোনা মহামারীর কারণে দীর্ঘদিন ধরে চলচ্চিত্রের শুটিংএর কাজ বন্ধ ছিল। এই সংকটের সময় স্বল্প দৈর্ঘ্য চলচ্চিত্রগুলি জনগণকে শুধুমাত্র বিনোদনই প্রদান করেনি একইসঙ্গে করোনা সমস্যা মোকাবিলা সম্পর্কে সচেতনও করে তুলেছে। বিভিন্ন চ্যানেল, তা সে খবরের চ্যানেল, বিনোদন চ্যানেল, খেলাধুলা অথবা বাণিজ্যিক চ্যানেল হোক না কেন সকলেই করোনা মহামারীর সম্পর্কে জনসাধারণের মধ্যে সচেতনতার বার্তা পৌঁছে দিতে প্রশংসনীয় ভূমিকা পালন করেছে।
শ্রী নাকভি বলেন, ইতিহাস সাক্ষী দেশে যখনই সংকট উপস্থিত হয়েছে তখন সরকার, সমাজ, চলচ্চিত্র এবং গণমাধ্যম সকলে একত্রিত হয়ে দেশের স্বার্থ এবং মানবজাতির কল্যাণে সততার সঙ্গে দায়িত্বপূর্ণ ভূমিকা পালন করেছে।
শ্রী নাকভি বলেন, এক শতাব্দী পর সমগ্র পৃথিবী করোনা মহামারীর জেরে উদ্ভুত সংকটের মুখোমুখি হয়েছে। অনেক প্রজন্ম এমন সংকট চোখে দেখেননি। তবুও পরিপক্ক সমাজ, সরকার, চলচ্চিত্র এবং গণমাধ্যম বিশেষত ভারতে এই সমস্যার সমাধানে সব রকম প্রয়াস চালিয়ে গেছে। এই চারটি বিভাগই সমস্যার সমাধানের প্রধান অঙ্গ হয়ে উঠেছে।
শ্রী নাকভি আরও জানান, বিগত ১০ মাসে কাজের সংস্কৃতি, চরিত্র, প্রশাসনিক, সামাজিক, চলচ্চিত্র জগৎ এবং গণমাধ্যমের প্রতিশ্রুতির ক্ষেত্রে এক বৈপ্লবিক পরিবর্তন ঘটেছে। তবে এই সংস্কার কেবলমাত্র নিয়ন্ত্রণের কারণেই সম্পন্ন হয়নি, স্থির সংকল্প গ্রহণ করা হয়েছে। আজ করোনা মহামারীর জেরে কর্মসংস্কৃতি এবং জীবনযাত্রায় প্রতিটি ক্ষেত্রেই ব্যপক পরিবর্তন পরিলক্ষিত হয়েছে।
শ্রী নাকভি বলেন, ভারতীয় সমাজ বিনোদনমূলক চলচ্চিত্রের জন্য উন্মাদ। বড় পর্দার মাধ্যমে সমাজের কাছে গুরপূর্ণ বার্তা পৌঁছেও দেওয়া যায় । চলচ্চিত্র এবং গণমাধ্যম আমাদের জীবনে কেবলমাত্র একটি অপরিহার্য অঙ্গই হয়ে ওঠেনি, সমাজকে প্রভাবিত করার শক্তিও রয়েছে। করোনা সংকটের সময় স্বল্প দৈর্ঘ্যের চলচ্চিত্র তা প্রমাণ করে দিয়েছে।
এই উৎসবের ভাষণে কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর বলেন, করোনা ভাইরাসের ওপর নির্মিত স্বল্প দৈর্ঘ্যের চলচ্চিত্র উৎসব উদযাপনের চিন্তা-ভাবনা অসাধারণ। শ্রী জাভড়েকর আরও জানান, ১০৮টি দেশের ২ হাজার ৮০০ চলচ্চিত্রের অংশগ্রহণের মাধ্যমে সাধারণ মানুষের অসাধারণ প্রতিভার প্রতিফলন ঘটেছে। কেন্দ্রীয় মন্ত্রী এই উৎসব আয়োজকদের অভিনন্দনও জানান।
তথ্যওসম্প্রচারমন্ত্রক
শিল্প ও সংস্কৃতি ক্ষেত্রে ২০২১ সালের প্রধানমন্ত্রীর রাষ্ট্রীয় বাল পুরস্কার পেলেন পশ্চিমবঙ্গের সৌহার্দ্য দে
কোলকাতা, ২৫ জানুয়ারি, ২০২১
শিল্প ও সংস্কৃতি ক্ষেত্রে ২০২১ সালের প্রধানমন্ত্রীর রাষ্ট্রীয় বাল পুরস্কার পেলেন পশ্চিমবঙ্গের মেদিনীপুরের বাসিন্দা সৌহার্দ্য দে। তার লক্ষ্য লেখার মাধ্যমে শিল্প ও সংস্কৃতিকে নতুন ভাবে মানুষের মধ্যে তুলে ধরা।
সৌহার্দ্য দে’র জন্ম ২০০৪। মাত্র ১৬ বছর বয়সেই সে ঐতিহাসিক বিষয় ভিত্তিক রচনা, শিল্প ও সংস্কৃতির কলম লেখক, এবং পডকাস্টার হিসাবে পরিচিতি লাভ করেছে। শুধু তাই নয় সৌহার্দ্য গ্রেট ব্রিটেন এবং আয়ারল্যান্ডের রয়েল এশিয়াটিক সোসাইটির ফেলো হিসাবেও মনোনীত হয়েছে। দেশে ও বিদেশের বিভিন্ন পত্র-পত্রিকায় তার রচিত ইতিহাস, শিল্প ও সংস্কৃতি সম্পর্কিত বিভিন্ন নিবন্ধ প্রশংসিত হয়েছে। তাঁর উদ্দেশ্য লেখার মাধ্যমে ভারতীয় শিল্প ও সংস্কৃতি, ইতিহাস এবং পৌরাণিক মহাকাব্যগুলিকে পুনরুজ্জীবিত ও প্রাণবন্ত করে সকলের সামনে উপস্থাপন করা।
প্রেস ইনফরমেশন ব্যুরো, কোলকাতার সাথে কথা বলার সময়, সৌহার্দ্য জানালো যে ইতিহাস ও পুরাণের প্রতি তাঁর ভালবাসার পিছনে রয়েছে তার বাবা-মায়ের অনুপ্রেরণা।পশ্চিম মেদিনীপুর জেলার বিদ্যাসাগর শিশু নিকেতনের একাদশ শ্রেণির শিক্ষার্থী সৌহার্দ্য দে’র কথায় 'আমার বাবা এবং মা দুজনই ইতিহাসের শিক্ষক, বাবা মেদিনীপুর কলেজের অধ্যাপক এবং মা পিরকাটা উচ্চ বিদ্যালয়ের শিক্ষিকা, দুজনেই গল্পের আকারে ঐতিহাসিক ঘটনা আমাকে বলতেন যা আমার শৈশব থেকেই আমাকে আকৃষ্ট করেছিল'।
অমিশ ত্রিপাঠী এবং দেবদত্ত পট্টনায়েকের রচনার একনিষ্ঠ পাঠক সৌহার্দ্যর বক্তব্য ‘তাদের রচনাগুলি আমাকে ঐতিহাসিক সাহিত্যের দিকে ঝুঁকতে অনুপ্রেরণা দিয়েছে’। তাঁর বই দ্য ক্রনিকলস অফ সূর্যবংশের জন্য ২০১৮ সালে ইন্ডিয়া বুক অফ রেকর্ডস পুরস্কার প্রাপ্ত সৌহার্দ্য জানিয়েছে যে তার একটি নতুন বই খুব শীঘ্রই প্রকাশিত হবে যার সম্ভাব্য নাম ‘A dynastic decimation: When lust destroyed a Sultanate’ যেটির বিষয় ভারতের মুঘল সাম্রাজ্য কে ঘিরে আবর্তিত।